iraklixyz/georgian-wikipedia-cleaned huggingface dataset:
M3 პისტოლეტ-ტყვიამფრქვევი

3 პისტოლეტ-ტყვიამფრქვევი (ინგლ. 3 ) — .45 (11.43×23 მმ) კალიბრის ამერიკული პისტოლეტ-ტყვიამფრქვევი, ზედმეტსახელით „ “ (ინგლ. მექანიკოსთა ხელის საპოხი შპრიცი), რომელიც შეიარაღებაში მიიღეს 1942 წლის 12 დეკემბერს. 3 იმავე .45 ვაზნებს იყენებს, რომლებსაც ტომპსონის პისტოლეტ-ტყვიამფრქვევი, თუმცა ტომპსონთან შედარებით უფრო მსუბუქი და ადვილად საწარმოებელი იყო. აღსანიშნავია, რომ გავრცელებული პოპულარული შეხედულების მიუხედავად, 3 სიზუსტეში ჩამოუვარდებოდა ტომპსონს. იარაღის ზედმეტსახელი „ “ განაპირობა მისმა ვიზუალურმა მსგავსებამ მექანიკოსის ხელსაწყოსთან.

3 განიხილებოდა, როგორც ტომპსონის პისტოლეტ-ტყვიამფრქვევების ჩასანაცვლებელი ალტერნატივა და 1944 წლის შუა ხანებისთვის მეორე მსოფლიო ომის ფრონტის წინა ხაზზე გამოჩენა დაიწყო. თუმცა გარკვეული საწარმოო დაყოვნებების გამო ახალმა იარაღმა ჯარისკაცთა შორის უკვე პოპულარული ტომპსონი ბოლომდე ვერ ჩაანაცვლა და ომის დასრულებისას ტომპსონებით ფრონტზე სამჯერ მეტი ჯარისკაცი იყო შეიარაღებული, ვიდრე 3-ებით.

3-ის მოდერნიზებული ვარიანტი 31 გამოიყენებოდა კორეისა და უფრო გვიან მიმდინარე ომებში.

3 ხშირად ეშლებათ ხოლმე გერმანულ 40-ში ვიზუალური მსგავსების გამო, რაც მიანიშნებს კიდეც იარაღის 40-დან წამოსულ შთაგონებაზე.

შექმნის ისტორია
1941 წელს ამერიკელები აკვირდებოდნენ დასავლეთ ევროპულ ფრონტზე გამოყენებულ პისტოლეტ-ტყვიამფრქვევებს, კონკრეტულად კი 9×19 მმ პარაბელუმის ვაზნებზე მომუშავე გერმანულ 40-სა და ბრიტანულ სტენს. 1942 წელს მათ მოკვლევა დაიწყეს, რათა შეექმნათ სტენის ტიპის საკუთარი პისტოლეტ-ტყვიამფრქვევი და საბოლოოდ ეს მისია გერმანული წარმოშობის იარაღის კონსტრუქტორ ჯორჯ ჰაიდს დაეკისრა, რომელიც ჯენერალ მოტორსში მუშაობდა.
დედა (2014 წლის ფილმი)

დედა — 2014 წლის კანადური დრამა, რომლის რეჟისორი, სცენარისტი, პროდიუსერი და მემონტაჟეა ქსავიე დოლანი. ფილმში მთავარ როლებს ასრულებენ ენ დორვალი, ანტუან-ოლივიე პილონი და სიუზან კლემანი.

კინოსურათი მარტოხელა დედის შესახებ მოგვითხრობს. მას ყურადღების დეფიციტის ჰიპერაქტიული აშლილობის მქონე თინეიჯერ ვაჟთან უწევს გამკლავება, რომელიც დროდადრო უკონტროლო და ძალადობრივი ხდება. ფილმში მოქმედება ჰიპოთეტურ მომავალში მიმდინარეობს, სადაც კანადელ მშობლებს აქვთ ლეგალური უფლება, პრობლემური ბავშვები საჯარო სამკურნალო დაწესებულებებში მოათავსონ.

ფილმი დედა-შვილის ურთიერთობაზეა ფოკუსირებული, რაც დოლანის შემოქმედებაში განმეორებადი თემაა. „დედა“ რეჟისორისთვის ენ დორვალთან მეოთხე, ხოლო სიუზან კლემანთან რიგით მესამე კოლაბორაციაა. დოლანს სცენარის დაწერა პილონის აღმოჩენენამ და ლუდოვიკო ეინაუდის მუსიკამ შთააგონა. ფილმი კვებეკში 1:1 ფორმატში გადაიღეს.

„დედა“ 2014 წლის კანის კინოფესტივალზე წარდგა, სადაც ჟიურის პრიზი მოიპოვა. ფილმმა გამოსვლისთანავე კრიტიკული და ფინანსური წარმატება დაიმსახურა. მსოფლიო მასშტაბით მისმა შემოსავალმა 13 მილიონი დოლანი შეადგინა.
ბრაჰმანიზმი

ბრაჰმანიზმი („“. სანსკრ. „“ — „ქება“) — უძველესი ინდური რელიგია, აღმოცენდა ჩრდილოეთ ინდოეთში ვედიზმის საფუძველზე ძვ. წ. - საუკუნეებში. ინდოეთში ვრცელდება ჩვენს წელთაღრიცხვამდე პირველ ათასწლეულში. მან მთლიანად შეცვალა ვედიზმი. ბრაჰმანიზმი საფუძვლად დაედო ახალ რელიგია ინდუიზმს, რომელიც - საუკუნეებში ჩამოყალიბდა.

ბრაჰმანიზმი ცნობს უზენაეს ღმერთს — ბრაჰმას და წმინდა სამებას, ტრიმურტს: ბრაჰმა-ვიშნუ-შივა. ხელოვნების ძეგლებში სამთავიანი ელდის მომგვრელი ღვთაებაა. ამ რელიგიას გააჩნია ცალკეულ ღვთაებათა კულტის, მსხვერპლშეწირვის, მრავალრიცხოვანი წეს-ჩვეულებების, რეგლამენტებისა და ეტიკეტის ურთულესი რიტუალი.

ბრაჰმანიზმი გაბატონებული რელიგია იყო გუპტას პერიოდში. ამასთან, სახელმწიფოს არსებობის დასაწყისში მეტად პოპულარული იყო ბრაჰმანიზმის შივაისტური ფრთა, მხოლოდ საუკუნეში ხელისუფლებამ შეძლო ოფიციალურ რელიგიად დაემყარებინა გაურკვეველი ფორმის ბუდიზმი. თუმცა არქიტექტურაში და წყაროებში სწორედ შივაა ყველაზე ხშირად მოხსენებული ღვთაება.

ძვ. წ. პირველი ათასწლეულის მეორე ნახევარში ბრაჰმანიზმის პოზიციები შესუსტდა, და იგი სხვა რელიგიებმა დროებით შეასუსტეს, ძირითადად ბუდიზმმა და ჯაინიზმმა. ძვ. წ. პირველი ათასწლეულის მიწირულს ინდოეთში სხვადასხვაგგვარი რელიგიური წარმოდგენების მთელი კომპლექსი ჩამოყალიბდა, რომლებიც ვედებს ღიად არ უპირისპირდებოდნენ, მაგრამ უმეტესწილად ცხოვრების ახალ პირობებს უფრო შეესაბამებოდნენ.
ვედური რელიგია

ვედური რელიგია — ძველი ინდიელების რელიგიური მრწამსი.

ისტორია
ვედური რელიგია ჩაისახა პირველყოფილი თემური წყობილების დაშლის და კლასობრივი საზოგადოების ფორმირების პერიოდში, რაც აისახა უძველეს ინდურ ლიტერატურულ ძეგლში - ვედებში
ძირითადი მახასიათებლები
ვედების რელიგიას ახასიათებს ბუნების ძალთა განღმრთბა, ანიმიზმი და პრიმიტიული მაგია.
მთავარი ღმერთები
ვედური რელიგია პოლითეისტურია. მაგ:
ცის ღმერთი - ვარუნა
დედამიწის ქალღმერთი - პრიტივი
მზის ღმერთები სახელებით - სურია, სავიტარი, მიტრა, ვიშნუ, პუშანი
მთვარის ღმერთი - სომა
ქარიშხლის ღმერთი - რუდრა
ჭექა-ქუხილი ღმერთი - ინდრა
ცეცხლის ღმერთი - აგნი და სხვები.
ღმერთების დედად ითვლებოდა - ადიტი.

ღმერთები, ინდიელების აზრით, მუდმივ ომში იყვნენ ბოროტ დემონებთან - ასურებთან. ღმერთები და დემონები, თითქმის გამონაკლისის გარეშე ითვლებოდნენ პირდაპირ ბუნების გამოვლინებად.

ქონებისა და სოციალური უთანასწორობის ზრდასთან ერთად, ღმერთებმა დაიწყეს არა მხოლოდ ბუნების, არამედ სოციალური ძალების პერსონიფიკაციაც. მაგალითად, ინდამ დაიწყო მოქმედება როგორც ღმერთების მეფემ და როგორც ომის ღმერთმა, ვარუნამ - როგორც წესრიგის დამცველმა. ვარუნას მიეწერება
ადამიანთა სოციალური უთანასწორობის განწმენდა და ა.შ.
ღვთისმსახურება
ვედურ რელიგიაში ღვთისმსახურება შედგებოდა მსხვერპლშეწირვისგან, რომელსაც თან ახლდა ღმერთებისათვის საგალობლების წაკითხვა და მაგიური ფორმულების წარმოთქმა, რომლებიც გამოხატავდა თხოვნას ღვთაებების მიმართ.

თვთისმსახურებმა შექმნეს ცალკე კლასი - ბრაჰმანის ვარნა. ვედური რელიგიის ზოგიერთი დებულება, მაგ: ვედების წმინდა ხასიათი, უმაღლესი ვარნების არჩევა, ღმერთების კულტი ვიშნუ, რუდრა-შივა და ა.შ. დაცულია თანამედროვე ინდუიზმში. გვიანდელ ვედურ რელიგიას ხშირად ბრაჰმანიზმს უწოდებენ.
მასხალათი

მასხალათი — კამუფლაჟის ტიპი, რომლის დანიშნულებაა ადამიანი ველურ გარემოში რთულად შესამჩნევი გახადოს მცენარეულობის, თოვლის ან ქვიშის იმიტირებით. როგორც წესი, მასხალათი შედგება ბადის ან ნაჭრის მოსასხამისგან, რომელიც გრძლად ჩამოშვებული სხვადასხვა ტიპის გრძივი ქსოვილითაა დაფარული, რათა მაქსიმალურად მიემსგავსოს ფოთლებსა და ტოტებს. ხანდახან მასხალათს უმატებენ ადგილობრივი ბუნების ნამდვილ ელემენტებს, როგორიცაა, მაგალითად, ფოთლებიანი წვრილი ტოტები.

სამხედროები, პოლიცია, მონადირეები და ხანდახან ბუნებაში მყოფი ფოტოგრაფებიც კი იყენებენ მასხალათს, რათა ველურ გარემოში მაქსიმალურად შეუმჩნევლები იყვნენ სამიზნისა თუ მტრისათვის. მასხალათი მის მტარებელს სამგაზნომილებიანი ბუნების ვიზუალს აძლევს, რითაც ის ტანსაცმლის უბრალო კამუფლაჟზე ბევრად ეფექტურია. თუ მასხალათი სწორადაა დამზადებული, ის ქარში ზუსტად ისევე იმოძრავებს, როგორც გარშემო ბუნებაში არსებული მცენარეულობა. ზოგიერთი მასხალათი მზადდება მსუბუქი და ადვილად განიავებადი მასალით, რაც ადამიანს საშუალებას აძლევს მის ქვემოთ შიდა პერანგი ჩაიცვას.

კარგად დამზადებული მასხალათი ძალიან ეფექტურია კამუფლირებისთვის. ბუნებაში კარგად შერწყმული მასხალათისა და მასში გამოწყობილი ჯარისკაცის ვიზუალურად შემჩნევა, ფაქტობრივად, შეუძლებელია ახლო მანძილზეც კი. თუმცა მასხალათი ადამიანს ვერ იცავს თერმული კამერების წინააღმდეგ. პირიქით, მძიმე მასხალათმა და მასში დაგროვილმა ზედმეტმა სითბომ შესაძლოა ჯარისკაცი უმასხალათო თანამებრძოლზე უფრო შესამჩნევიც კი გახადოს თერმული ხედვის მოწყობილობაში.

ისტორია
მასხალათის პირველი სამხედრო გამოყენება გვხვდება ბურების მეორე ომში, როცა კამუფლირების ეს მეთოდი შოტლანდიური მთიელთა პოლკის ლორდ ლოვატის მზვერავებმა გამოიყენეს, რომლებიც შემდეგ 1916 წელს ბრიტანული არმიის სნაიპერთა პირველი დანაყოფი გახდნენ. ლოვატის მზვერავების რიგებს თავდაპირველად მაღალმთიანი შოტლანდიის მონადირეებით აკომპლექტებდნენ. პირველ მსოფლიო ომთან შედარებით მასხალათი უფრო აქტიურად გამოიყენებოდა მეორე მსოფლიო ომში ყველა მებრძოლი მხარის მიერ. მასხალათით კამუფლირება მას შემდეგ აქტუალურ და გავრცელებულ შენიღბვის მეთოდად ჩამოყალიბდა.

გალერეა
ბარბარა პალვინი

ბარბარა პალვინი (დ. 8 ოქტომბერი, 1993) — უნგრელი მოდელი. 2019 წელს გახდა „' “-ის მოდელი. მონაწილეობა აქვს მიღებული ორ ფილმში.

კარიერა
სამოდელო
პალვინი დაიბადა და გაიზარდა ბუდაპეშტში, ის ხშირად მოგზაურობდა ქალაქგარეთ, ბებიისა და დიდი ბებიის სანახავად. როდესაც პალვინი 13 წლის იყო, დედამისთან ერთად ქუჩაში ყოფნის დროს შეამჩნია სამოდელო სკაუტმა.

ფილმოგრაფია
პირადი ცხოვრება
2018 წლიდან პალვინს, სასიყვარულო ურთიერთობა აქვს დილან სპროუსთან. ისინი ბრუკლინში ერთად ცხოვრობენ.
კავკასიური ლეოპოლდია

კავკასიური ლეოპოლდია — მრავალწლოვანი ბალახოვანი მცენარე სატაცურისებრთა ოჯახისა. აქვს მოკლე ცილინდრული, კაშკაშა ლურჯ-იისფერი ყვავილსაფარი, ლურჯი ყვავილსაფრის კბილები; უნაყოფო, მოკლე, თავაკისებურ მტევან ყვავილედებად შეკრებილი ყვავილები; მათი ყუნწები რკალივითაა ამოღუნული. სქელი, ხაზური ან ფართოხაზური, ოდნავ რკალივით მოხრილი ან ღეროზე მოკლე ფოთლები. 20-40 სმ სიმაღლის ღერო. ყვავის აპრილ-მაისში. გავრცელებულია კავკასიის ეკორეგიონსა და ჩრდილოეთ ერაყში. საქართველოში გვხვდება კახეთში, ქართლსა და თრიალეთში. იზრდება მთის ქვედა, შუა და ზედა სარტყლებში, ქვა-ღორღიან ეკოტოპებზე, მთის ველების ფორმაციებში, ნახევრად უდაბნოებში, არიდულ მეჩხერ ტყეებში. ზოგიერთი წყაროს მიხედვით ეკუთვნის ყაზახას გვარს.
სომხური ყაზახა

სომხური ყაზახა  — მრავალწლოვანი ბალახოვანი მცენარე სატაცურისებრთა ოჯახისა. არ აქვს გამობერილი ყვავილსაფარი, იგი ფორმით კვერცხისებურ-ქოთნისებურია, მუქი ლურჯ-იისფერი, ლურჯი, ცისფერი, იშვიათად – თეთრი. მტევანი მოგრძო-ოვალურია, 4 სმ-მდე სიგრძის. ფოთლები — 2–4, ვიწრო-ხაზური, წვეტიანი, ძირისკენ შევიწროებული. ყვავის და ნაყოფმსხმოიარობს მაის-ივნისში. გავრცელებულია მთელ კავკასიაში, სამხრეთ ევროპასა და ახლო აღმოსავლეთში. საქართველოში გვხვდება ყველა რეგიონში. იზრდება მთის ქვედა სარტყლიდან სუბალპურ სარტყლამდე — კლდოვან-ღორღიან ეკოტოპებზე, კირქვებზე, ტყის პირას, ბუჩქნარში. იყენებენ როგორც დეკორატიულ მცენარეს.
ყაზახა

ყაზახა — მცენარეთა გვარი სატაცურისებრთა ოჯახისა. ცნობილია 60-მდე (ზოგი წყაროთი 30-მდე) სახეობა. გავრცელებული არიან ევროპაში, დასავლეთ აზიაში, ჩრდილოეთ აფრიკაში. მრავალწლოვანი ბოლქვებიანი მცენარეებია, სიმაღლეში 25 სმ-მდე. აქვთ ხაზური, ფესვთანური ფოთლები. ყვავილები მილისებრი ყვავილსაფარითაა, შეკრებილია კეწერულ მტევნად ისრისებურ ყვავილის ყუნწზე. აყვავება იციან სიცოცხლის მე-3 წელს, ყვავიან მაის-ივნისში. დეკორატიული მცენარეების სახით მოშენებულია 30-მდე (სხვა წყაროებით 10-მდე) სახეობა და ჯიში. მათ შორის აღსანიშნავია: სომხური ყაზახა (. ), ღია ლურჯი თეთრკბილებიანი ყვავილებით, ყურძნისმტევნისებრი ყაზახა (. ), წვრილი ლურჯ-იისფერი ყვავილებით (არსებობს ბაღის ფორმები თეთრი და ვარდისფერი ყვავილებით), მტევანა ყაზახა (. ), მუქი იისფერი ყვავილებით. იყენებენ მიქსბორდერების, ქვებით აწყობილი ხელოვნური ბორცვების გაფორმებისათვის. ამრავლებენ ბოლქვით, იშვიათად თესლით.
ლევან თევზაია

ლევან თევზაია (დ. 15 მარტი, 1973, სოხუმი, აფხაზეთის ასსრ, საქართველოს სსრ) — ქართველი ეკონომისტი, პოლიტიკოსი, ფინანსისტი. 2021-2024 წლებში აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრი. 2025 წლის 16 ივლისიდან აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრის პირველი მოადგილე.

ბიოგრაფია
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი. 1998 წელს გაიარა გაეროს სურსათისა და სოფლის მეურნეობის ორგანიზაციის სასწავლო კურსი, 2007 წელს ლუქსემბურგის საფინანსო ტექნოლოგიების სააგენტოს სასწავლო კურსი, ხოლო 2019 წელს სსიპ თავდაცვის ინსტიტუციური აღმშენებლობის სკოლისა და ნიდერლანდების სამეფოს კლინგენდაელის საერთაშორისო ურთიერთობების ინსტიტუტის სასწავლო კურსი.

1996 წლის 2 თებერვლიდან 1998 წლის 9 ნოემბრამდე მუშაობდა აფხაზეთის ეკონომიკის სამინისტროში. 1998 წლის 10 ნოემბრიდან 2008 წლის 13 მაისამდე საქართველოს ეროვნული ბანკის სისტემაში იკავებდა სხვადასხვა თანამდებობას. 2008-2009 წლებში მუშაობდა სს „აზერბაიჯანის საერთაშორისო ბანკი-საქართველო“-ში. 2009-2011 წლებში იყო აფხაზეთის ავტონომიური რესპუბლიკის მთავრობის თავმჯდომარის მრჩეველი. 2009-2014 წლებში ჟენევის საერთაშორისო მოლაპარაკებათა ფორმატში „ინციდენტების პრევენციისა და მათზე რეაგირების მექანიზმების ფარგლებში“ გამართულ შეხვედრებში საქართველოს დელეგაციის წევრი. 2011-2014 წლებში „ჩართულობის სტრატეგიის სამოქმედო გეგმის განხორციელების მიზნით“, საქართველოს სამთავრობო კომისის წევრი. 2011-2014 წლებში მუშაობდა აფხაზეთის ეკონომიკის სამინისტროში, მინისტრის პირველ მოადგილედ. 2014 წელს მუშაობდა აფხაზეთის ფინანსთა და ეკონომიკის სამინისტროში, მინისტრის მოადგილედ, სს „აზერბაიჯანის საერთაშორისო ბანკი - საქართველო“-ში, რისკების მართვის სამსახურის უფროსად. 2014-2016 წლებში იყო თბილისის მუნიციპალიტეტის მთავრობის წევრი - საფინანსო საქალაქო სამსახურის უფროსი; 2016 წლის 1 ივლისიდან 2017 წლის 30 ნოემბრამდე მუშაობდა ა(ა)იპ თბილისის საბავშვო ბაგა-ბაღების მართვის სააგენტოში, საფინანსო-ეკონომიკური სამსახურის უფროსად. 2018 წლის იანვრიდან 2019 წლამდე იყო აფხაზეთის ავტონომიური რესპუბლიკის ფინანსთა და ეკონომიკის მინისტრის მოადგილე, ხოლო იმავე წლის მაისიდან 2020 წლის დეკემბრამდე ფინანსთა და დარგობრივი ეკონომიკის მინისტრის მინისტრის პირველი მოადგილე. 2020 წლის 29 დეკემბრიდან-2021 წლის 16 აგვისტომდე იყო აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა-დევნილთა მინისტრი. 2021 წლის 16 აგვისტოს აფხაზეთის მთავრობაში განხორციელებული ცვლილებების შემდეგ დაინიშნა აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრად. 2024 წლის 18 ნოემბერს პირადი განცხადების საფუძველზე დატოვა თანამდებობა. 2025 წლის 16 ივლისს დაინიშნა აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრის პირველ მოადგილედ.
მსხვილი ძაღლნიორა

მსხვილი ძაღლნიორა — მრავალწლოვანი ბალახოვანი მცენარე სატაცურისებრთა ოჯახისა. აქვს ფართოლანცეტა-ხაზური ფოთლები. მოგრძო ხაზური მოყვანილობის, პატარა წვეტით დაბოლოებული, თეთრი და მურაძარღვებიანი ყვავილსაფრის ფოთლები. მრავალყვავილიანი მეჩხერი ყვავილედი, რომელიც ცილინდრულ მტევანს წარმოადგენს. ლანცეტა თანაყვავილები. ყვავის და ნაყოფმსხმოიარობს ივნის-ივლისში. კავკასიის ეკორეგიონის ენდემია. საქართველოში გვხვდება აფხაზეთში, შიდა და ქვემო ქართლში, კახეთში; აგრეთვე ცნობილია ჩრდილოეთ კავკასიის დასავლეთ და ცენტრალურ ნაწილში. იზრდება მთის ქვედა და შუა სარტყელში — დაჩრდილულ ადგილებში, ფოთლოვან ტყეში.
ნავაშინის ძაღლნიორა

ნავაშინის ძაღლნიორა — მრავალწლოვანი ბალახოვანი მცენარე სატაცურისებრთა ოჯახისა. აქვს 25 სმ-მდე სიმაღლის ღერო. 3–15-ყვავილიანი ყვავილედი, რომელიც მრავალყვავილიან ფარისებურ მტევანს წარმოადგენს, ლანცეტა თანაყვავილები. მოგრძოხაზური მოყვანილობის, თეთრი ყვავილსაფრის ფოთლები, გარედან მუქი მწვანე ზოლით; ვიწროხაზური ფოთლები (3–4 ცალი). ყვავის და ნაყოფმსხმოიარობს აპრილ-ივნისში. გავრცელებულია თითქმის მთელ კავკასიაში, მცირე აზიასა და ჩრდილოეთ ირანში, არის ყირიმშიც. საქართველოში გვხვდება შიდა და ქვემო ქართლში, სამცხე-ჯავახეთში. იზრდება მთის ქვედა და შუა სარტყლებში, ქვიან ადგილებში, ველებზე, ნახევრად უდაბნოში.
დიდი სვინტრი

დიდი სვინტრი — მრავალწლოვანი ბალახოვანი მცენარე სატაცურისებრთა ოჯახისა. აქვს მორიგეობით განლაგებული ფოთლები, ფართო და ოვალური, ქვემოდან — ლეგა, შიშველი, ზოგჯერ ქვემო მხრიდან ძარღვების გაყოლებაზე ბეწვით მოფენილი, მოკლეყუნწიანი. თითო ან ორ-ორი, მოკლეყუნწიანი ყვავილები. თეთრი გვირგვინი. ყვავის და ნაყოფმსხმოიარობს მაის-ივნისში. გავრცელებულია კავკასიის ეკორეგიონში, ენდემური მცენარეა. გვხვდება მთელ საქართველოში. იზრდება მთის ქვედა, შუა და ზედა სარტყლებში — ფოთლოვან, მუქწიწვიან ტყეებში, ბუჩქნარში.
ნატალია დენისენკო

ნატალია დენისენკო (დ. 17 დეკემბერი, 1989, ჩერნიგოვი) — უკრაიენლი თეატრისა და კინოსა მსახიობი, რეჟისორი და ტელეწამყვანი. განსაკუთრებული პოპულარობა მოიპოვა სერიალ „მეტრეველის კლანში“ ნათამაშები „ზოია მოვჩანის“ როლითა და სერიალ „“-ში შესრულებული „ლარისას“ როლით. დამთავრებული აქვს კიევის ნაციონალური ი. კარპენკო-კარის თეატრის, კინოსა და ტელევიზიის უნივერსიტეტი.
დეივიდ კოენი

დევიდ ს. კოენი (დაი. 11 ივნისი, 1963, ბოსტონი) - ამერიკელი იურისტი, რომელიც ცენტრალური სადაზვერვო სააგენტოს დირექტორის მოვალეობას ასრულებდა 2021 წლის 20 იანვრიდან 2021 წლის 19 მარტამდე. იგი ასევე მუშაობდა ცენტრალური სადაზვერვო სააგენტოს დირექტორის მოადგილედ 2015 წლის 9 თებერვლიდან - 2017 წლის 20 იანვრამდე. კოენი მუშაობდა აშშ-ს სახაზინო დეპარტამენტშიც. ასევე ეწეოდა საადვოკატო მომსახურებას კერძო სექტორში. სახაზინო სამსახურში, სხვა თანამდებობებთან ერთად, იგი მუშაობდა ტერორიზმისა და ფინანსური დაზვერვის საკითხებში მდივნის მოადგილედ, სადაც მან მოიპოვა მეტსახელი "სანქციების გურუ".
უილიამ ჯოზეფ ბარნსი

უილიამ ჯოზეფ ბერნსი (დაი. 4 აპრილი, 1956) - ამერიკელი დიპლომატი და ელჩი. დაინიშნა ცენტრალური სადაზვერვო სააგენტოს დირექტორად 2021 წლის 19 მარტიდან. 2011 წლიდან 2014 წლამდე ის იყო შეერთებული შტატების სახელმწიფო მდივნის მოადგილე. მან აშშ–ს საგარეო სამსახური დატოვა 33–წლიანი დიპლომატიური კარიერის შემდეგ. 2014-2021 წლებში, იგი მუშაობდა კარნეგის საერთაშორისო ფონდი მშიდობისთვის - პრეზიდენტად.

ბერნსი მუშაობდა შეერთებული შტატების ელჩად იორდანიაში 1998 წლიდან 2001 წლამდე, სახელმწიფო მდივნის თანაშემწედ ახლო აღმოსავლეთის საკითხებში  - 2001 წლიდან 2005 წლამდე, აშშ-ს ელჩად რუსეთის ფედერაციაში - 2005 წლიდან 2008 წლამდე და სახელმწიფო მდივნის მოადგილედ პოლიტიკურ საქმეთა საკითხებში 2008 წლიდან 2011 წლამდე.

2021 წლის იანვარში, პრეზიდენტმა ჯო ბაიდენმა, ბერნსი ცენტრალური სადაზვერვო სააგენტოს დირექტორად დაასახელა. იგი ერთხმად აირჩიეს 2021 წლის 18 მარტს, დირექტორის ფიცი ოფიციალურად დადო 2021 წლის 19 მარტს, ხოლო საზეიმოდ 2021 წლის 23 მარტს დაიფიცა ვიცე-პრეზიდენტ კამალა ჰარისთან.
ზირაათ ბანკი

ზირაათ ბანკი — სახელმწიფო საკუთრებაში არსებული ბანკი, დაარსდა 1863 წელს თურქეთში. ბანკი სიდიდით მეორე თურქული ბანკია, ბანკის შემდგომ. ჟურნალ „ “-ის მიერ გამოქვეყნებული „საუკეთესო 1000 მსოფლიო ბანკის 2004 წლის შესახებ“ მოხსენების თანახმად აღნიშნული ბანკი 115-ე ადგილზეა. ბოლო რეიტინგით ის 141-ე ადგილზე იყო, თუმცა 26 საფეხურით წინ აიწია. ბანკი არის თურქეთის ერთ-ერთი უმსხვილესი და უძველესი ბანკი, მისი კაპიტალის 100 % თურქეთის რესპუბლიკის სახელმწიფო საკუთრებაა.

ისტორია
 საუკუნის პირველი ნახევრის განმავლობაში, ვაჭრობისა და ფინანსების დასავლური მოდელების მიღებით, უცხოურმა ბანკებმა ეტაპობრივად დაიწყეს საქმიანობა ოსმალეთის იმპერიაში. იმ პერიოდში არ იყო საკმარისი კაპიტალი ეროვნული საბანკო სისტემის შესაქმნელად და ვერავინ ახსენებდა ეროვნული ბანკების არსებობას, როგორც კაპიტალის წყაროს. ეს მდგომარეობა უფრო საზიანო იყო ფერმერებისათვის, რადგან ისინი მოსახლეობის უმეტეს ნაწილს შეადგენდნენ და რადგან მათ არ გააჩნდათ რაიმე ინსტიტუციური ფინანსური სტრუქტურა, რისთვისაც უნდა მიმართულიყვნენ, მათ თანხის აღებისას მაღალი პროცენტები ერიცხებოდათ. სწორედ ასეთ პირობებში, ოსმალეთის იმპერიის, ამჟამად სერბეთის ნიშის პროვინციის გუბერნატორმა მიდჰათ ფაშამ, რომელიც მოღვაწეობდა 1822–1884 წლებში, ამ სირთულეების გადასალახად პირველი ნაბიჯების გადადგმა დაიწყო 1863 წელს და მიაღწია „სამშობლოს ფონდების“ რეორგანიზაციას, რომელიც დამტკიცდა 1867 წელს. ეს იყო სოფლის მეურნეობის ფინანსური კუთხით სახელმწიფოს მიერ დაარსებული პირველი ინსტიტუტი, რომელიც ფუნქციონირებდა სახელმწიფო გრანტით.

1888 წელს სამშობლოს ფონდებს დაერქვა ბანკი ანუ სოფლის მეურნეობის ბანკი, სწორედ ამ პერიოდიდან ბანკის სათავო ოფისმა ფუნქციონირება დაიწყო სტამბოლში. 1930-იანი წლებიდან ბანკმა მნიშვნელოვანი როლი ითამაშა თურქეთში სოფლის მეურნეობის სექტორში პროექტების დაფინანსების კუთხით .

1923 წლის ბოლოს თურქეთის დამოუკიდებლობის ომის დასრულების შემდეგ, ბანკი კიდევ ერთხელ გახდა გაერთიანებული პირი.
1993 წელს დაარსდა აგრეთვე ბანკი მოსკოვში, აგრეთვე ყაზახეთშიც. 2001 წელს ბანკს მთლიანად შეუერთდა ბანკი .
მუფიდე ილჰანი

მუფიდე ილჰანი (დ.11 თებერვალი, 1911, სტამბოლი, ოსმალეთის იმპერია - 2 თებერვალი, 1996, ბოდრუმი, თურქეთი) — თურქი პოლიტიკოსი, პედაგოგი. ქალაქ მერსინის მერი, 1950-იან წლებში. ის იყო პირველი ქალი მერი, თურქეთში.

=ბიოგრაფია==
მუფიდე ილჰანი დაიბადა 1911 წლის 11 თებერვალს ქალაქ სტამბოლში. მამამისი იყო მუსტაფა ნაზიფი, არმიის ოფიცერი, ხოლო დედა ემინე, დიასახლისი. იგი მხოლოდ ოთხი წლის იყო, როდესაც მისი მამა ნაფიზი გარდაიცვალა დარდანელის ოპერაციის, გალიპოლის ბრძოლის დროს პირველ მსოფლიო ომში. პირველი მსოფლიო ომის შემდეგ მუფიდზე გაგზავნეს ანკარაში, სადაც დაასრულა დაწყებითი განათლება.

სტამბოლის განთავისუფლების შემდეგ იგი სტამბოლში გადავიდა საცხოვრებლად და საშუალო განათლება დაასრულა კანდილის ქალთა საშუალო სკოლაში. 1928 წელს დაამთავრა მასწავლებელთა კოლეჯი. კოლეჯის დასრულების შემდეგ მან სტამბოლში მასწავლებლად დაიწყო მუშაობა.

მუფიდე ილხანმა იქორწინა ექიმ ფარუკ ილჰანზე. ქორწინებაში მათ შვიდი შვილი ჰყავდათ. წყვილი ხშირად მოგზაურობდა თურქეთის ქალაქებში. 1937 წელს მუფიდე და ფარუქ ილხანი ბერლინიდან დაბრუნდნენ თურქეთში, მაგრამ შემდეგ კვლავ დატოვეს ქვეყანა, რადგან ფარუქ ილხანს მოუვიდა მოწვევა ქაბულის სამედიცინო უნივერსიტეტიდან, სადაც ის წლების განმავლობაში ასწავლიდა. წყვილი მოგზაურობდა მთელს ერაყში, 1945 წელს წყვილს სურდა თურქეთში დაბრუნება, მაგრამ რადგან ომმა შეუძლებელი გახადა საზღვაო მოგზაურობა, ისინი დაბრუნდნენ ირანში ტრანსპორტით. 1946 წელს თურქეთში დაბრუნების შემდეგ, წყვილი აქტიურად ჩაერთო პოლიტიკურ ცხოვრებაში .

1950 წელს თურქეთის სახალხო დემოკრატიულმა პარტიამ გაიმარჯვა საყოველთაო არჩევნებში, რითაც დასრულდა თურქეთის სახალხო რესპუბლიკური პარტიის 27-წლიანი მმართველობა. სწორედ ამ გამარჯვების შედეგად ქალაქ მერსინის მერი გახდა მუფიდე ილჰანი, პირველი ქალი მერი თურქეთის ისტორიაში.

1951 წელს მუფიდე ილჰანი გადადგა მერის თანამდებობიდან და დატოვა პარტია.

1968-1981 წლებში მუფიდე ილჰანი ასწავლიდა გერმანიაში თურქ ემიგრანტებს. იგი ასევე მუშაობდა არაერთ საქველმოქმედო ორგანიზაციებში და დახმარებას უწევდა საავადმყოფოებსა და მერსინის მოხუცთა თავშესაფარს.
დენიზ ტეკინი

დენიზ ტეკინი (დ. 1997, 7 ივნისი, იზმირი, თურქეთი) — თურქი მომღერალი და სიმღერების ავტორი.

ბიოგრაფია
დენიზ ტეკინი იზმირში დაიბადა, სახელმწიფო მოხელის ოჯახში და ბავშვობის წლები გაატარა იზმირის ისტორიულ უბანში კონაკში. მისი მშობლები სტომატოლოგიას სწავლობდნენ და სწორედ ამიტომ დენიზმა დრო სხვადასხვა პროვინციებში გაატარა. იგი ჯერ ოჯახთან ერთად მარდინში ცხოვროდა, სადაც დაამთავრა დაწყებითი სკოლა. ამის შემდეგ კი ის სწავლობდა საშუალო სკოლაში ქალაქ გაზიანთეფში. მუსიკისადმი ინტერესი ადრეული წლებიდან დაიწყო, ჯერ ფორტეპიანოთი და ფლეიტით მამის წახალისებით, მაშინ ის ჯერ კიდევ რვა წლის იყო. დენიზ ტეკინი 16 წლის ასაკში თურქეთის, პატარა კაფეებში ცოცხლად მღეროდა. გაზიანთეფში ყოფნისას, მან ატვირთა თავისი ნამუშევრები მუსიკალურ პლატფორმებზე, მათ შორის -ზე და მიიპყრო საზოგადოების ყურადღება . ამ პერიოდში მის სიმღერებს -ზე დაახლოებით 7 მილიონი ადამიანი უსმენდა . გარკვეული პერიოდის შემდგომ მან თავისი მსმენელისთვის კონცერტები გამართა თურქეთის დიდ ქალაქებში, როგორიცაა: სტამბოლი, ანკარა, იზმირი და ანტალია . 2015 წელს თურქმა მომღერალმა ქალბენმა ერთ-ერთ ინტერვიუში ყურადღება გაამახვილა დენიზ ტეკინის ხმაზე .

გაზიანთეფის დატოვების შემდგომ მან სწავლა განაგრძო სტამბოლში ბოგაზიჩის უნივერსიტეტში, დასავლური ენებისა და ლიტერატურის ფაკულტეტზე.

2017 წელს, ცხრამეტი წლის ასაკში, მან გამოუშვა თავისი პირველი სტუდიური ალბომი „“, რომელშიც შევიდა ცხრა სიმღერა. ამ ალბომში დენიზ ტეკინმა შეიტანა ისეთი სიმღერები, როგორიცაა აჰმეტ კაიას და იუსუფ ჰაიალოღლუს „ბენი ვური“ . მოგვიანებით მან შეასრულა არაერთი სიმღერა ჯან ოზანთან ერთად . მან ასევე გადაიღო კლიპი სტამბოლში სიმღერისთვის „ “. 2019 წელს მან მონაწილეობა მიიღო შანიშერის და 19 სხვა რეპერების საპროტესტო რეპ ჟანრში „“ .
ვილიარეალი

ვილიარეალი  — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ბახის კომარკის შემადგენლობაში.

მდებარეობს ვალენსიის ჩრდილო-აღმოსავლეთით, კასტელიონ-დე-ლა-პლანას სამხრეთ-აღმოსავლეთით, მდინარე მიხარესის ნაპირებზე. ფართობი — 55,12 კმ². მოსახლეობა — 53 623 კაცი (2025 წ.).

არის სასოფლო სამეურნეო წარმოების (ცისტრუსები, ბოსტნეული) ცენტრი. ამის გარდა ქალაქში განვიტარებულია მოზაიკის, ძრავების, მაცივრების, ქალღალდის, ბამბეულის და ქიმიური წარმოება. ქალაქის მფარველად მიიჩნევა ფრანცისკელი სან პასკუალ ბაილონი (გ. 1592) და მისი საფლავი ქალაქის ერთ-ერთი მთავარი ღირსშესანიშნაობაა.

დაარსდა 1274 წელს მეფე ხაიმე დამპყრობელის მიერ, რომელმაც წაართვა ვალენსია მავრებს. ვილიარეალი იქცა აყვავებულ სავაჭრო ცენტრად შუა საუკუნეებში. ამავდროულად, მნიშვნელოვან როლს ასრულებდა ვალენსიაში. 1904 წელს ალფონსო -მ მიანიჭა ქალაქისა და მუნიციპალიტეტის სტატუსი.